Willfred Nordlund

Willfred Nordlund (født 1988) er en norsk politiker (Sp). Nordlund kommer fra Sortland kommune i Vesterålen og var stortingsrepresentant for Nordland fra Senterpartiet fra 2017 til 2025.  

 Stortinget 
Nordlund var vararepresentant til Stortinget for Nordland i periodene 2009–2013 og 2013–2017. Han fikk fast plass på Stortinget fra 2017, som førstekandidat for Nordland Sp ved stortingsvalget 2017. Valget i 2017 var det nest beste stortingsvalget for Senterpartiet i Nordland etter krigen. I stortingsvalget 2021 var han Senterpartiets andrekandidat i Nordland. 

Nordlund var medlem av Stortingets kommunal- og forvaltningskomite 2017–2021, og var leder av Stortingets næringskomite fra 2021.

 Lokalpolitikk 
Nordlund var vararepresentant til kommunestyret i Sortland fra 2015 til 2019. I kommunevalget 2019 ble han valgt som fast representant i 2019 for valgperioden 2019–2023.    

Nordlund var fylkesråd for samferdsel i Nordland og nestleder av fylkesrådet i perioden 18. september 2015 til 3. april 2017. I denne perioden hadde han permisjon som fylkestingsrepresentant fra Senterpartiet. Da han tiltrådte som fylkesråd, var han den yngste til å bli oppnevnt til dette i Norge. Han var også den yngste fylkestingsrepresentanten i Nordland til å bli valgt inn direkte i 2007.   

 Senterpartiet sentralt 
Han har hatt politiske verv i Senterpartiet og Senterungdommen siden 2004. Han var i tillegg ansatt i Senterungdommen som generalsekretær i perioden 2012–2014. 

 Utdannelse og yrkesliv 
Nordlund er utdannet ved BI og har arbeidet i det private næringsliv. 

 Referanser 

 Eksterne lenker 


Kategori:Sp-politikere i Nordland
Kategori:Vararepresentanter til Stortinget
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra Sp
Kategori:Stortingsrepresentanter for Nordland
Kategori:Personer fra Bodø kommune